REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11Broj 06-2/497-21

26. novembar 2021. godine

B e o g r a d

ZAPISNIK

53. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 26. NOVEMBRA 2021. GODINE

Sednica je počela u 14,20 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović, Duško Tarbuk, Olivera Pešić i Bratimir Vasiljević.

Sednici su prisustvovali zamenici članova Odbora: Ana Beloica, Velibor Milojičić, Svetlana Milijić, Snežana Petrović, Mihailo Jokić i Rozalija Ekres.

Sednici nisu prisustvovali članovi Odbora: Dušan Bajatović, Ljiljana Kuzmanović Vujaković, Vojislav Vujić i Milorad Mijatović, kao ni njihovi zamenici.

Sednici Odbora je prisustvovao Siniša Mali, ministar finansija,kao predstavnik predlagača zakona i poverenici Vlade iz Ministarstva finansija: Slavica Savičić, državni sekretar i Saša Stevanović, državni sekretar.

Na predlog predsednika, Odbor je jednoglasno (13 glasova za) **utvrdio** sledeći

D n e v n i r e d:

1. Podnošenje amandmana Odbora na Predlog zakona o izmenama i dopuni Zakona o budžetskom sistemu, koji je podnela Vlada (broj 400-1967/21 od 4. novembra 2021. godine);
2. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-1964/21 od 4. novembra 2021.godine), u pojedinostima;
3. Razmatranje Predloga zakona o izmenama Zakona o porezima na upotrebu, držanje i nošenje dobara, koji je podnela Vlada (broj 011-1963/21 od 4. novembra 2021. godine), u pojedinostima;
4. Razmatranje Predloga zakona o izmenama i dopunama Zakona o porezima na imovinu, koji je podnela Vlada (broj 011-1962/21 od 4. novembra 2021. godine), u pojedinostima;
5. Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada (broj 011-1961/21 od 4. novembra 2021. godine), u pojedinostima;
6. Razmatranje Predloga zakona o izmenama i dopunama Zakona o eksproprijaciji, koji je podnela Vlada (broj 011-1958/21 od 4. novembra 2021. godine), u pojedinostima.

**Prva tačka dnevnog reda**: Podnošenje amandmana Odbora na Predlog zakona o izmenama i dopuni Zakona o budžetskom sistemu, koji je podnela Vlada, u pojedinostima

Na osnovu člana 157. stav 6 i člana 161. stav 1. Poslovnika Narodne skupštine, Odbor je jednoglasno (13 glasova za) odlučio da na Predlog zakona o izmenama i dopuni Zakona o budžetskom sistemu, koji je podnela Vlada, podnese sledeći

AMANDMAN

U članu 1. Predloga zakona o izmenama i dopuni Zakona o budžetskom sistemu reči: „od plate za decembar 2021. godine” zamenjuju se rečima: „od plate za januar 2022. godine.”.

O b r a z l o ž e nj e

Amandman se predlaže iz razloga što se definisano povećanje plata odnosi na 2022. godinu, što znači na pravo stečeno u toj godini, nezavisno od meseca u kojem se plata isplaćuje.

Predstavnik predlagača saglasio se sa amandmanom koji podnosi Odbor.

Izvestilac Odbora na sednici Narodne skupštine biće dr Aleksandra Tomić, predsednik Odbora.

**Druga tačka dnevnog reda**: Razmatranje Predloga zakona o izmenama i dopunama Zakona o porezu na dohodak građana, koji je podnela Vlada, u pojedinostima

Vlada je podnela amandman kojim se posle člana 20. Predloga zakona dodaju novi čl. 20a i 20b. Odbor je jednoglasno (13 glasova za) prihvatio amandman Vlade, te na osnovu člana 156. stav 3. Poslovnika Narodne skupštine podnosi

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o izmenama i dopunama Zakona o porezu na dohodak građana.

Odbor je odlučio da predloži Narodnoj skupštini da **prihvati** sledeći amandman:

* posle člana 20. Predloga zakona dodaju se čl. 20a i 20b, koji je podnela Vlada.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda**: Razmatranje Predloga zakona o izmenama Zakona o porezima na upotrebu, držanje i nošenje dobara, koji je podnela Vlada, u pojedinostima

 Na član 1. Predloga zakona amandman je podneo narodni poslanik Dejan Radenković. Predstavnik predlagača nije prihvatio ovaj amandman. Odbor je većinom glasova (1glas za, jedan glas protiv, 11 nije glasalo) odlučio da odbije amandman narodnog poslanika Dejana Radenkovića, te na osnovu člana 156. stav 3. Poslovnika Narodne skupštine podnosi

I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o izmenama Zakona o porezima na upotrebu, držanje i nošenje dobara.

 Odbor je odlučio da predloži Narodnoj skupštini da **odbije** sledeći amandman:

* na član 1. koji je podneo narodni poslanik Dejan Radenković.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četvrta tačka dnevnog reda**: Razmatranje Predloga zakona o izmenama i dopunama Zakona o porezima na imovinu, koji je podnela Vlada, u pojedinostima

 Na član 1. Predloga zakona amandman je podneo narodni poslanik Đorđe Komlenski.

Povodom ovog amandmana, članovi i zamenici članova Odbora Mihailo Jokić, Veroljub Arsić i Aleksandra Tomić razgovarali su sa ministrom o načinu određivanja visine poreza na imovinu. Predstavnik predlagača nije prihvatio amandman narodnog poslanika Đorđa Komlenskog. Odbor je većinom glasova (1 glas za, 12 nije glasalo) odlučio da odbije amandman narodnog poslanika Đorđa Komlenskog, te na osnovu člana 156. stav 3. Poslovnika Narodne skupštine podnosi

 I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o izmenama i dopunama Zakona o porezima na imovinu.

 Odbor je odlučio da predloži Narodnoj skupštini da **odbije** sledeći amandman:

 - na član 1. koji je podneo narodni poslanik Đorđe Komlenski.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Peta tačka dnevnog reda**: Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada, u pojedinostima

 Vlada je podnela amanman kojim se posle člana 7. Predloga zakona dodaje član 7a. Odbor je jednoglasno (13 glasova za) prihvatio amandman Vlade, te na osnovu člana 156. stav 3. Poslovnika Narodne skupštine podnosi

 I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o izmenama i dopunama Zakona o doprinosima za obavezno socijalno osiguranje.

 Odbor je odlučio da predloži Narodnoj skupštini da **prihvati** sledeći amandman:

 - posle člana 7. Predloga zakona dodaje se član 7a**,** koji je podnela Vlada.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesta tačka dnevnog reda**: Razmatranje Predloga zakona o izmenama i dopunama Zakona o eksproprijaciji, koji je podnela Vlada, u pojedinostima

 Na član 2. Predloga zakona amandman je podnela Vlada. Odbor je jednoglasno (13 glasova za) odlučio da prihvati amandman Vlade.

 Na čl. 10. i 20. Predloga zakona amandmane je podneo narodni poslanik Đorđe Komlenski. Predstavnik predlagača nije prihvatio amandmane narodnog poslanika Đorđa Komlenskog. Odbor je većinom glasova (1 glas za, 12 nije glasalo) odlučio da odbije amandmane narodnog poslanika Đorđa Komlenskog, te na osnovu člana 156. stav 3. Poslovnika Narodne skupštine podnosi

 I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama o dopunama Zakona o eksproprijaciji.

 Odbor je odlučio da predloži Narodnoj skupštini da **prihvati** sledeći amandman:

 -na član 2. koji je podnela Vlada.

 Odbor je odlučio da predloži Narodnoj skupštini da **odbije** sledeće amandmane:

 -na član 10. koji je podneo narodni poslanik Đorđe Komlenski;

 -na član 20. koji je podneo narodni poslanik Đorđe Komlenski.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 15,00 časova.

Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić